pythainlp/thai-wiki-dataset-v3 huggingface dataset:
อำเภอนายูง

นายูง  เป็นอำเภอหนึ่งของจังหวัดอุดรธานี เดิมเป็นส่วนหนึ่งของอำเภอบ้านผือและอำเภอน้ำโสม เป็นที่ตั้งของวัดป่าภูก้อน
== ที่ตั้งและอาณาเขต ==
อำเภอนายูงตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอสังคม (จังหวัดหนองคาย)
ทิศตะวันออก ติดต่อกับอำเภอบ้านผือ
ทิศใต้ ติดต่อกับอำเภอน้ำโสม
ทิศตะวันตก ติดต่อกับอำเภอปากชม (จังหวัดเลย)
== ประวัติ ==
ท้องที่อำเภอนายูง เดิมเป็นส่วนหนึ่งของอำเภอน้ำโสม กระทรวงมหาดไทยได้แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง ของอำเภอน้ำโสม ได้แบ่งพื้นที่การปกครองออกมาตั้งเป็น กิ่งอำเภอนายูง ตามประกาศกระทรวงมหาดไทยลงวันที่ 25 ธันวาคม พ.ศ. 2530 โดยมีผลบังคับตั้งแต่วันที่ 7 มกราคม พ.ศ. 2531
และต่อมาได้มีพระราชกฤษฎีกายกฐานะขึ้นเป็น อำเภอนายูง ตามประกาศกระทรวงมหาดไทยลงวันที่ 16 กรกฎาคม พ.ศ. 2538 โดยให้มีผลตั้งแต่วันที่ 8 สิงหาคม ปีเดียวกัน รวมระยะเวลาการเป็นกิ่งอำเภอ 8 ปี
วันที่ 10 กุมภาพันธ์ 2496 ตั้งตำบลนายูง แยกออกจากตำบลน้ำโสม (อำเภอบ้านผือ)
วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง อำเภอบ้านผือ มาตั้งเป็น กิ่งอำเภอน้ำโสม และให้ขึ้นการปกครองกับอำเภอบ้านผือ
วันที่ 9 พฤศจิกายน 2514 ตั้งตำบลนาแค แยกออกจากตำบลนายูง
วันที่ 28 มีนาคม 2517 ยกฐานะจากกิ่งอำเภอน้ำโสม อำเภอบ้านผือ เป็น อำเภอน้ำโสม
วันที่ 23 ตุลาคม 2527 ตั้งตำบลโนนทอง แยกออกจากตำบลนายูง
วันที่ 10 ตุลาคม 2529 ตั้งตำบลบ้านก้อง แยกออกจากตำบลน้ำโสม และตำบลนาแค
วันที่ 7 มกราคม 2531 แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง อำเภอน้ำโสม มาตั้งเป็น กิ่งอำเภอนายูง และให้ขึ้นการปกครองกับอำเภอน้ำโสม
วันที่ 8 สิงหาคม 2538 ยกฐานะจากกิ่งอำเภอนายูง อำเภอน้ำโสม เป็น อำเภอนายูง
== การแบ่งเขตการปกครอง ==
=== การปกครองส่วนภูมิภาค ===
อำเภอนายูงแบ่งเขตการปกครองย่อยออกเป็น 4 ตำบล 42 หมู่บ้าน ได้แก่
{|
|-
| 1. || นายูง |||| (Na Yung) |||| 10 หมู่บ้าน
|-
| 2. || บ้านก้อง ||||(Ban Kong) |||| 13 หมู่บ้าน
|-
| 3. || นาแค |||| (Na Khae) |||| 8 หมู่บ้าน
|-
| 4. || โนนทอง |||| (Non Thong) |||| 11 หมู่บ้าน
|}
=== การปกครองส่วนท้องถิ่น ===
ท้องที่อำเภอนายูงประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลโนนทอง ครอบคลุมพื้นที่ตำบลโนนทองทั้งตำบล
เทศบาลตำบลนายูง ครอบคลุมพื้นที่ตำบลนายูงทั้งตำบล
องค์การบริหารส่วนตำบลบ้านก้อง ครอบคลุมพื้นที่ตำบลบ้านก้องทั้งตำบล
องค์การบริหารส่วนตำบลนาแค ครอบคลุมพื้นที่ตำบลนาแคทั้งตำบล
== อ้างอิง ==
 
นายูง
มกราคม พ.ศ. 2551

มกราคม พ.ศ. 2551 เป็นเดือนแรกของปี พ.ศ. 2551 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
== เหตุการณ์ ==
1 มกราคม
* สุรินทร์ พิศสุวรรณ ดำรงตำแหน่งเลขาธิการสมาคมประชาชาติแห่งเอเชียตะวันออกเฉียงใต้ (อาเซียน)
* สาธารณรัฐไซปรัสและสาธารณรัฐมอลตาเปลี่ยนมาใช้สกุลเงินยูโร
* สาธารณรัฐไอร์แลนด์ใช้ระบบรหัสไปรษณีย์ของตนเองเป็นครั้งแรก
2 มกราคม
*สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จสิ้นพระชนม์ สิริพระชันษา 84 พรรษา
9 มกราคม - อาคารผู้โดยสารที่ 3 ของท่าอากาศยานจางีสิงคโปร์ สาธารณรัฐสิงคโปร์ มีกำหนดการก่อสร้างเสร็จในวันนี้
15 มกราคม - การเลือกตั้งสมาชิกสภาผู้แทนราษฎรในหมู่เกาะแฟโร
20 มกราคม - พิธีเปิดการแข่งขันฟุตบอลชิงแชมป์แห่งชาติแอฟริกา ครั้งที่ 26 (2008 แอฟริกันคัพออฟเนชัน) ณ สาธารณรัฐกานา
มกราคม
*2551-01
อำเภอหนองแสง

หนองแสง  เป็นอำเภอหนึ่งของจังหวัดอุดรธานี
== ที่ตั้งและอาณาเขต ==
อำเภอหนองแสงตั้งอยู่ทางทิศใต้ของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเมืองอุดรธานีและอำเภอกุมภวาปี
ทิศตะวันออก ติดต่อกับอำเภอกุมภวาปี
ทิศใต้ ติดต่อกับอำเภอกุมภวาปี อำเภอโนนสะอาด และอำเภอเขาสวนกวาง (จังหวัดขอนแก่น)
ทิศตะวันตก ติดต่อกับอำเภอหนองวัวซอ
==  ประวัติ ==
ท้องที่อำเภอหนองแสง เดิมเป็นส่วนหนึ่งของตำบลพันดอน และตำบลปะโค อำเภอกุมภวาปี ในวันที่ 1 มกราคม พ.ศ. 2524 กระทรวงมหาดไทยได้แยกพื้นที่การปกครองบางตำบลของอำเภอกุมภวาปี ได้แบ่งพื้นที่การปกครองออกมาตั้งเป็น กิ่งอำเภอหนองแสง จนกระทั่งเมื่อวันที่ 31 ธันวาคม พ.ศ. 2530 จึงมีพระราชกฤษฎีกาฯ ยกฐานะขึ้นเป็น อำเภอหนองแสง จนถึงปัจจุบัน
วันที่ 31 มีนาคม 2507 ตั้งตำบลเสอเพลอ แยกออกจากตำบลพันดอน
วันที่ 9 พฤศจิกายน 2514 ตั้งตำบลหนองแสง แยกออกจากตำบลเสอเพลอ
วันที่ 4 กันยายน 2516 ตั้งตำบลแสงสว่าง แยกออกจากตำบลปะโค
วันที่ 1 มกราคม 2524 แยกพื้นที่ตำบลหนองแสง และตำบลแสงสว่าง อำเภอกุมภวาปี มาตั้งเป็น กิ่งอำเภอหนองแสง และกำหนดให้ขึ้นการปกครองกับอำเภอกุมภวาปี
วันที่ 31 ธันวาคม 2530 ยกฐานะกิ่งอำเภอหนองแสง อำเภอกุมภวาปี เป็น อำเภอหนองแสง
วันที่ 31 สิงหาคม 2531 ตั้งตำบลนาดี แยกออกจากตำบลแสงสว่าง
วันที่ 7 กันยายน 2533 ตั้งตำบลทับกุง แยกออกจากตำบลหนองแสง
วันที่ 26 เมษายน 2536 จัดตั้งสุขาภิบาลแสงสว่าง ในท้องที่บางส่วนของตำบลแสงสว่าง
วันที่ 25 พฤษภาคม 2542 ยกฐานะจากสุขาภิบาลแสงสว่าง เป็นเทศบาลตำบลแสงสว่าง ด้วยผลของกฎหมาย
== การแบ่งเขตการปกครอง ==
=== การปกครองส่วนภูมิภาค ===
อำเภอหนองแสงแบ่งเขตการปกครองย่อยออกเป็น 4 ตำบล 40 หมู่บ้าน ได้แก่
{|
|-
| 1. || หนองแสง |||| (Nong Saeng) |||| 8 หมู่บ้าน
|-
| 2. || แสงสว่าง |||| (Saeng Sawang) |||| 9 หมู่บ้าน
|-
| 3. || นาดี |||| (Na Di) |||| 11 หมู่บ้าน
|-
| 4. || ทับกุง |||| (Thap Kung) |||| 12 หมู่บ้าน
|}
=== การปกครองส่วนท้องถิ่น ===
ท้องที่อำเภอหนองแสงประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลแสงสว่าง ครอบคลุมพื้นที่บางส่วนของตำบลแสงสว่าง
เทศบาลตำบลนาดี ครอบคลุมพื้นที่ตำบลนาดีทั้งตำบล
องค์การบริหารส่วนตำบลหนองแสง ครอบคลุมพื้นที่ตำบลหนองแสงทั้งตำบล
องค์การบริหารส่วนตำบลแสงสว่าง ครอบคลุมพื้นที่ตำบลแสงสว่าง (นอกเขตเทศบาลตำบลแสงสว่าง)
องค์การบริหารส่วนตำบลทับกุง  ครอบคลุมพื้นที่ตำบลทับกุงทั้งตำบล
== อ้างอิง ==
หนองแสง
ภูเขาไฟเมานาเคอา

ภูเขาไฟเมานาเคอา (Mauna Kea)  เป็นภูเขาไฟที่สงบแล้ว ตั้งอยู่ในรัฐฮาวาย สหรัฐอเมริกา เป็นภูเขาหนึ่งในห้าลูกที่ประกอบกันเป็นเกาะฮาวาย โดยภูเขาอีกสี่ลูก คือ ภูเขาไฟโคฮาลา ภูเขาไฟฮูอาลาไล ภูเขาไฟเมานาโลอา ภูเขาไฟคีเลาเวอา
เมานาเคอามีความสูงวัดจากระดับน้ำทะเล  13,796 ฟุต หรือ 4,205 เมตร สูงที่สุดในเกาะฮาวาย โดยสูงกว่ายอดเขาเมานาโลอาประมาณ 120 ฟุต (37 เมตร) เมานาเคอามีความสูงวัดจากฐานส่วนที่จมอยู่ใต้มหาสมุทรแปซิฟิกอีกประมาณ 19,000 ฟุต (5,800 เมตร) เมื่อรวมกันแล้วเมานาเคอามีความสูงมากกว่า 33,000 ฟุต (10,000 เมตร) ซึ่งสูงที่สุดในโลก และสูงกว่ายอดเขาเอเวอเรสต์
เมานาเคอาเป็นภาษาฮาวาย แปลว่า ภูเขาสีขาว เนื่องจากมีหิมะปกคลุมยอดเขาตลอดทั้งปี  บนยอดเขามีทัศนวิสัยที่ดี เหมาะสำหรับการสังเกตการณ์ทางดาราศาสตร์ โดยมีกล้องดูดาวอยู่บนยอดเขาถึง 13 กล้องจากหลายประเทศ รวมทั้งหอดูดาวเคก 1 และ 2 (W.M.Keck Observatory) และกล้องวิทยุโทรทรรศน์หนึ่งในสิบกล้อง ที่ประกอบกันเป็น แถวลำดับเส้นฐานยาวมาก (VLBA) ของหอดูดาววิทยุแห่งชาติ (National Radio Astronomy Observatory - NRAO) สหรัฐอเมริกา
เมื่อวันที่ 15 ตุลาคม พ.ศ. 2549 เกิดแผ่นดินไหววัดความสั่นสะเทือนได้ 6.7 มาตราริกเตอร์ ทำให้เกิดความเสียหายต่อกล้องดูดาวจำนวนหนึ่งบนยอดเขา   
== อ้างอิง ==
== แหล่งข้อมูลอื่น ==
หอดูดาวเมานาเคอา 
ม
ม
จุดที่สุดในโลก
ถนนเทพารักษ์

ถนนเทพารักษ์ (Thanon Thepharak) หรือ ทางหลวงแผ่นดินหมายเลข 3268 สายสำโรง–บางบ่อ เป็นถนนท้องถิ่นในจังหวัดสมุทรปราการ แยกจากถนนสุขุมวิทบริเวณกิโลเมตรที่ 20 ข้างสถานีตำรวจภูธรสำโรงเหนือ ตำบลสำโรงเหนือ อำเภอเมืองสมุทรปราการ จังหวัดสมุทรปราการ ระยะทางประมาณ 28 กิโลเมตร ผ่านท้องที่ 4 อำเภอ ได้แก่ อำเภอเมืองสมุทรปราการ อำเภอบางพลี อำเภอบางเสาธง และอำเภอบางบ่อ โดยไปบรรจบกับถนนรัตนราชและถนนปานวิถี (คลองด่าน–บางบ่อ) บริเวณโรงเรียนอนุบาลชุมชนบางบ่อ ตำบลบางบ่อ อำเภอบางบ่อ
แต่เดิมถนนเส้นนี้มีเพียง 2 ช่องทางจราจรตลอดเส้นทาง ปัจจุบันได้ขยายช่องจราจรเป็น 6–8 ช่องจราจรเรียบร้อยแล้วตลอดทั้งเส้นทาง
== รายชื่อทางแยก ==
3268
4-3268
ถนนในจังหวัดสมุทรปราการ
อำเภอโนนสะอาด

โนนสะอาด เป็นอำเภอหนึ่งของจังหวัดอุดรธานี และเป็น 1 ใน 5 อำเภอของจังหวัดที่มีทางรถไฟสายตะวันออกเฉียงเหนือผ่าน โดยเมื่อเดินทางจากกรุงเทพมหานคร จะเป็นอำเภอแรกเมื่อเข้าสู่เขตจังหวัดอุดรธานี
== ที่ตั้งและอาณาเขต ==
อำเภอโนนสะอาดตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอหนองแสงและอำเภอกุมภวาปี
ทิศตะวันออก ติดต่อกับอำเภอกุมภวาปี
ทิศใต้ ติดต่อกับอำเภอกระนวน อำเภอน้ำพอง และอำเภอเขาสวนกวาง (จังหวัดขอนแก่น)
ทิศตะวันตก ติดต่อกับอำเภอเขาสวนกวาง (จังหวัดขอนแก่น)
== การแบ่งเขตการปกครอง ==
=== การปกครองส่วนภูมิภาค ===
อำเภอโนนสะอาดแบ่งพื้นที่การปกครองออกเป็น 6 ตำบล 66 หมู่บ้าน
{|
|-
| 1. |||| โนนสะอาด |||||| (Non Sa-at) |||||| 9 หมู่บ้าน
|-
| 2. |||| บุ่งแก้ว |||||| (Bung Kaeo) |||||| 12 หมู่บ้าน
|-
| 3. |||| โพธิ์ศรีสำราญ |||||| (Pho Si Samran) |||||| 9 หมู่บ้าน
|-
| 4. |||| ทมนางาม |||||| (Thom Na Ngam) |||||| 10 หมู่บ้าน
|-
| 5. |||| หนองกุงศรี |||||| (Nong Kung Si) |||||| 11 หมู่บ้าน
|-
| 6. |||| โคกกลาง |||||| (Khok Klang) |||||| 13 หมู่บ้าน
|}
=== การปกครองส่วนท้องถิ่น ===
ท้องที่อำเภอโนนสะอาดประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลโนนสะอาด ครอบคลุมพื้นที่บางส่วนของตำบลโนนสะอาด
เทศบาลตำบลหนองแวงโนนสะอาด ครอบคลุมพื้นที่ตำบลโนนสะอาด (นอกเขตเทศบาลตำบลโนนสะอาด)
องค์การบริหารส่วนตำบลบุ่งแก้ว ครอบคลุมพื้นที่ตำบลบุ่งแก้วทั้งตำบล
องค์การบริหารส่วนตำบลโพธิ์ศรีสำราญ ครอบคลุมพื้นที่ตำบลโพธิ์ศรีสำราญทั้งตำบล
องค์การบริหารส่วนตำบลทมนางาม ครอบคลุมพื้นที่ตำบลทมนางามทั้งตำบล
องค์การบริหารส่วนตำบลหนองกุงศรี ครอบคลุมพื้นที่ตำบลหนองกุงศรีทั้งตำบล
องค์การบริหารส่วนตำบลโคกกลาง ครอบคลุมพื้นที่ตำบลโคกกลางทั้งตำบล
โนนสะอาด
อำเภอทุ่งฝน

ทุ่งฝน เป็นอำเภอหนึ่งของจังหวัดอุดรธานี เดิมเป็นส่วนหนึ่งของตำบลบ้านเชียง และตำบลสะแบง อำเภอหนองหาน ปี พ.ศ. 2510 ได้แบ่งพื้นที่บางส่วนของตำบลสะแบงตั้งเป็นตำบลทุ่งใหญ่ ปี พ.ศ. 2514 ได้แบ่งพื้นที่บางส่วนของตำบลบ้านเชียงตั้งเป็นตำบลทุ่งฝน ก่อนที่จะรวมตำบลทุ่งใหญ่ และตำบลทุ่งฝนตั้งขึ้นเป็นกิ่งอำเภอในปี พ.ศ. 2519 และยกฐานะเป็นอำเภอปี พ.ศ. 2533 รวมระยะเวลาการเป็นกิ่งอำเภอ 13 ปี นับว่าเป็นอำเภอที่มีระยะเวลาการเป็นกิ่งอำเภอยาวนานที่สุดอันดับสองในจังหวัดอุดรธานี
== ที่ตั้งและอาณาเขต ==
อำเภอทุ่งฝนตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอบ้านดุง
ทิศตะวันออก ติดต่อกับอำเภอสว่างแดนดิน (จังหวัดสกลนคร)
ทิศใต้ ติดต่อกับอำเภอหนองหาน
ทิศตะวันตก ติดต่อกับอำเภอหนองหานและอำเภอพิบูลย์รักษ์
== ประวัติ ==
ท้องที่อำเภอทุ่งฝน เดิมเป็นส่วนหนึ่งของอำเภอหนองหาน ในวันที่ 29 มิถุนายน พ.ศ. 2519 กระทรวงมหาดไทยได้แยกพื้นที่การปกครองบางตำบลของอำเภอหนองหาน ได้แบ่งพื้นที่การปกครองออกมาตั้งเป็น กิ่งอำเภอทุ่งฝน จนกระทั่งเมื่อวันที่ 21 พฤษภาคม พ.ศ. 2533 จึงมีพระราชกฤษฎีกาฯ ยกฐานะขึ้นเป็น อำเภอทุ่งฝน จนถึงปัจจุบัน
วันที่ 25 เมษายน 2510 ตั้งตำบลทุ่งใหญ่ แยกออกจากตำบลสะแบง
วันที่ 9 พฤศจิกายน 2514 ตั้งตำบลทุ่งฝน แยกออกจากตำบลบ้านเชียง
วันที่ 29 มิถุนายน 2519 แยกพื้นที่ตำบลทุ่งฝน และตำบลทุ่งใหญ่ จากอำเภอหนองหาน มาตั้งเป็น กิ่งอำเภอทุ่งฝน และให้ขึ้นการปกครองกับอำเภอหนองหาน
วันที่ 26 กรกฎาคม 2520 ตั้งตำบลนาชุมแสง แยกออกจากตำบลทุ่งใหญ่
วันที่ 21 พฤษภาคม 2533 ยกฐานะกิ่งอำเภอทุ่งฝน อำเภอหนองหาน เป็น อำเภอทุ่งฝน
วันที่ 7 ตุลาคม 2534 จัดตั้งสุขาภิบาลทุ่งฝน ในท้องที่บางส่วนของตำบลทุ่งฝน
วันที่ 8 พฤศจิกายน 2536 ตั้งตำบลนาทม แยกออกจากตำบลนาชุมแสง
วันที่ 25 พฤษภาคม 2542 ยกฐานะจากสุขาภิบาลทุ่งฝน เป็นเทศบาลตำบลทุ่งฝน ด้วยผลของกฎหมาย
วันที่ 3 พฤศจิกายน 2560 เปลี่ยนแปลงชื่อองค์การบริหารตำบลทุ่งฝน เป็น องค์การบริหารตำบลกุดค้า
== การแบ่งเขตการปกครอง ==
=== การปกครองส่วนภูมิภาค ===
อำเภอทุ่งฝนแบ่งพื้นที่การปกครองออกเป็น 4 ตำบล 37 หมู่บ้าน
{|
|-
||1.||||ทุ่งฝน||||||(Thung Fon)||||||13 หมู่บ้าน||
|-
||2.||||ทุ่งใหญ่||||||(Thung Yai)||||||10 หมู่บ้าน||
|-
||3.||||นาชุมแสง||||||(Na Chum Saeng)||||||8 หมู่บ้าน||
|-
||4.||||นาทม||||||(Na Thom)||||||6 หมู่บ้าน||
|}
=== การปกครองส่วนท้องถิ่น ===
ท้องที่อำเภอทุ่งฝนประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลทุ่งฝน ครอบคลุมพื้นที่บางส่วนของตำบลทุ่งฝน
เทศบาลตำบลทุ่งใหญ่ ครอบคลุมพื้นที่ตำบลทุ่งใหญ่ทั้งตำบล
องค์การบริหารส่วนตำบลกุดค้า ครอบคลุมพื้นที่ตำบลทุ่งฝน (เฉพาะนอกเขตเทศบาลตำบลทุ่งฝน)
องค์การบริหารส่วนตำบลนาชุมแสง ครอบคลุมพื้นที่ตำบลนาชุมแสงทั้งตำบล
องค์การบริหารส่วนตำบลนาทม ครอบคลุมพื้นที่ตำบลนาทมทั้งตำบล
== อ้างอิง ==
 
ทุ่งฝน
อำเภอไชยวาน

ไชยวาน [ไช-วาน] เป็นอำเภอหนึ่งของจังหวัดอุดรธานี
== ประวัติ ==
ท้องที่อำเภอไชยวานเดิมเป็นส่วนหนึ่งของอำเภอหนองหาน ทางราชการได้แบ่งพื้นที่การปกครองบางส่วนของอำเภอหนองหาน ได้แก่ ตำบลไชยวาน และตำบลหนองหลัก ออกมาตั้งเป็น กิ่งอำเภอไชยวาน ตามประกาศกระทรวงมหาดไทยลงวันที่ 22 ธันวาคม พ.ศ. 2519 โดยมีผลบังคับตั้งแต่วันที่ 18 มกราคม ปีถัดมา
และต่อมาได้มีพระราชกฤษฎีกายกฐานะกิ่งอำเภอไชยวาน อำเภอหนองหาน ขึ้นเป็น อำเภอไชยวาน ตามประกาศกระทรวงมหาดไทยลงวันที่ 30 ธันวาคม พ.ศ. 2530 โดยให้มีผลตั้งแต่วันที่ 31 ธันวาคม ปีเดียวกัน เหตุที่ได้ชื่อว่า "ไชยวาน" เพราะมีหนองน้ำขนาดใหญ่และมีต้นไม้ปกคลุมหนาแน่น ต้นไม้นั้นชาวบ้านเรียกว่า "ต้นไชยวาน" ด้วยเหตุนี้จึงตั้งชื่อหมู่บ้านว่า "บ้านไชยวาน" มาจนถึงทุกวันนี้
วันที่ 10 มิถุนายน 2490 ตั้งตำบลบ้านยา แยกออกจากตำบลไชยวาน และตำบลบ้านเชียง
วันที่ 25 เมษายน 2510 ตั้งตำบลหนองหลัก แยกออกจากตำบลไชยวาน
วันที่ 9 พฤศจิกายน 2519 ตั้งตำบลโพนสูง แยกออกจากตำบลหนองหลัก
วันที่ 18 มกราคม 2520 แยกพื้นที่ตำบลไชยวาน และตำบลหนองหลัก จากอำเภอหนองหาน มาตั้งเป็น กิ่งอำเภอไชยวาน และให้ขึ้นการปกครองกับอำเภอหนองหาน
วันที่ 20 พฤศจิกายน 2522 โอนพื้นที่ตำบลโพนสูง อำเภอหนองหาน มาขึ้นกับ กิ่งอำเภอไชยวาน
วันที่ 27 พฤศจิกายน 2522 ตั้งตำบลคำเลาะ แยกออกจากตำบลไชยวาน
วันที่ 31 ธันวาคม 2530 ยกฐานะจากกิ่งอำเภอไชยวาน อำเภอหนองหาน เป็น อำเภอไชยวาน
วันที่ 1 กุมภาพันธ์ 2533 จัดตั้งสุขาภิบาลไชยวาน ในท้องที่บางส่วนของตำบลไชยวาน
วันที่ 25 พฤษภาคม 2542 ยกฐานะสุขาภิบาลไชยวาน เป็นเทศบาลตำบลไชยวาน ด้วยผลของกฎหมาย
วันที่ 29 เมษายน 2547 กำหนดเขตตำบลในท้องที่อำเภอไชยวาน โดยกำหนดให้ตำบลไชยวาน มีเขตการปกครองรวม 13 หมู่บ้าน ตำบลโพนสูง ให้มีเขตการปกครองรวม 10 หมู่บ้าน ตำบลหนองหลัก ให้มีเขตการปกครองรวม 10 หมู่บ้าน และตำบลคำเลาะ ให้มีเขตการปกครองรวม 10 หมู่บ้าน
วันที่ 5 มิถุนายน 2551 เปลี่ยนแปลงชื่อหมู่ที่ 11 บ้านหนองหลัก ตำบลหนองหลัก เป็น หมู่ที่ 11 บ้านหนองเหล็ก
== ที่ตั้งและอาณาเขต ==
อำเภอไชยวานตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอหนองหานและอำเภอสว่างแดนดิน (จังหวัดสกลนคร)
ทิศตะวันออก ติดต่อกับอำเภอส่องดาว (จังหวัดสกลนคร)
ทิศใต้ ติดต่อกับอำเภอวังสามหมอและอำเภอศรีธาตุ
ทิศตะวันตก ติดต่อกับอำเภอกู่แก้วและอำเภอหนองหาน
== การแบ่งเขตการปกครอง ==
=== การปกครองส่วนภูมิภาค ===
อำเภอไชยวานแบ่งพื้นที่การปกครองออกเป็น 4 ตำบล 51 หมู่บ้าน
{|
|-
||1.||||ไชยวาน|||||| (Chai Wan)||||||17 หมู่บ้าน||
|-
||2.||||หนองหลัก|||||| (Nong Lak)||||||12 หมู่บ้าน||
|-
||3.||||คำเลาะ|||||| (Kham Lo)||||||11 หมู่บ้าน||
|-
||4.||||โพนสูง|||||| (Phon Sung)||||||11 หมู่บ้าน||
|}
=== การปกครองส่วนท้องถิ่น ===
ท้องที่อำเภอไชยวานประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลไชยวาน ครอบคลุมพื้นที่บางส่วนของตำบลไชยวาน
เทศบาลตำบลโพนสูง ครอบคลุมพื้นที่ตำบลโพนสูงทั้งตำบล
เทศบาลตำบลหนองแวงแก้มหอม ครอบคลุมพื้นที่ตำบลไชยวาน (เฉพาะนอกเขตเทศบาลตำบลไชยวาน)
องค์การบริหารส่วนตำบลหนองหลัก ครอบคลุมพื้นที่ตำบลหนองหลักทั้งตำบล
องค์การบริหารส่วนตำบลคำเลาะ ครอบคลุมพื้นที่ตำบลคำเลาะทั้งตำบล
== อ้างอิง ==
 
ไชยวาน
ค้อน

ค้อน เป็นเครื่องมือซึ่งประกอบด้วย "หัว" ที่มีน้ำหนักมาก ติดไว้กับ "ด้าม" ที่มีขนาดยาว ใช้สำหรับเหวี่ยงเพื่อส่งแรงกระทบลงบนวัตถุอื่น เช่น เพื่อตอกตะปูเข้าไปในแผ่นไม้ เพื่อตีโลหะให้เป็นรูปร่าง หรือเพื่อบดย่อยก้อนหิน
== ค้อนชนิดต่าง ๆ ==
ไฟล์:Hammer2.jpg|ค้อนตอกตะปูทั่วไป
ไฟล์:GeologicalHammerSolidForgedHead.png|ค้อนสำหรับนักธรณีวิทยา
ไฟล์:Hammer tapissier.jpg|ค้อนสำหรับทำเบาะหนัง
ไฟล์:Ball-peen hammer 380mm.JPG|ค้อนหัวกลม
ไฟล์:Wooden mallet.jpg|ค้อนหัวไม้
==อ้างอิง==
==แหล่งข้อมูลอื่น==
เครื่องมือ
ทางรถไฟสายชิงไห่–ทิเบต

ทางรถไฟสายชิงไห่–ทิเบต (; ชิงซั่งเถื่ยลู่) เป็นเส้นทางรถไฟบนที่ราบสูงที่สูงที่สุดและยาวที่สุดของโลก ทดลองใช้จริงเมื่อวันที่ 1 กรกฎาคม ค.ศ. 2006 เริ่มต้นเดินทางจากเมืองซีหนิง เมืองหลวงของมณฑลชิงไห่ ถึงปลายทางเมืองลาซ่า เมืองหลวงของเขตปกครองตนเองทิเบต ใช้เวลาเดินทาง 26 ชั่วโมง 23 นาที บนเส้นทางมีสถานีรถไฟสูงที่สุดในโลกคือ ถังกู่ลาชาน จุดสูงสุดที่ทางรถไฟสายนี้ สูงจากระดับน้ำทะเล 5,072 เมตร
== อ้างอิง ==
การขนส่งระบบรางในประเทศจีน
อีมิว 2

อีมิว 2 หรือ “EMIEW 2” (Excellent Mobility and Interactive Existence as Workmate) เป็นหุ่นยนต์คล้ายมนุษย์ของฮิตาชิ หุ่นยนต์รุ่นแรกที่สามารถพับขาได้ และเคลื่อนไหวโดยใช้ล้อมีทั้งทั้งแบบ 2 ล้อ และ 4 ล้อ มีความสูง 80 เซนติเมตร หนัก 13 กิโลกรัม ควบคุมการทำงานผ่านรีโมตแบบไร้สาย พัฒนาขึ้นเพื่อใช้เป็นไกด์
== อ้างอิง ==
http://www.dailynews.co.th/web/html/popup_news/Default.aspx?Newsid=147276&NewsType=1&Template=1 
== แหล่งข้อมูลอื่น ==
http://www.hqrd.hitachi.co.jp/merle/emiew.cfm 
หุ่นยนต์ของญี่ปุ่น
น้ำค้างแข็ง

น้ำค้างแข็ง (frost) คือ ปรากฏการณ์ธรรมชาติที่เกิดขึ้นซึ้งสามารถพบได้ในบริเวณที่มีอุณหภูมิต่ำเกือบถึงจุดเยือกแข็ง เป็นชั้นน้ำแข็งบาง ๆ บนพื้นผิวที่เป็นของแข็งซึ่งก่อตัวจากไอน้ำในบรรยากาศ ที่มีอุณหภูมิสูงกว่าจุดเยือกแข็งเล็กน้อย ซึ่งสัมผัสกับพื้นผิวของแข็งที่มีอุณหภูมิต่ำกว่าจุดเยือกแข็ง เช่น ยอดหญ้า และส่งผลให้เกิดการเปลี่ยนสถานะจากไอน้ำ (ก๊าซ) เป็นน้ำแข็ง (ของแข็ง) เมื่อไอน้ำถึงจุดเยือกแข็ง ในสภาพอากาศหนาวเย็นมักปรากฏบนพื้นผิวใกล้พื้นดินเป็นผลึกสีขาวบาง ๆ และเกิดขึ้นได้ในหลายรูปทรง ขึ้นกับการแพร่กระจายของการสร้างผลึกเกิดขึ้นโดยกระบวนการก่อนิวเคลียสผลึก
การเกิดขึ้นของน้ำค้างแข็งคล้ายกับการก่อตัวของน้ำค้างที่อยู่บนยอดหญ้า แต่น้ำค้างเปลี่ยนสถานะจากไอน้ำ (ก๊าซ) เป็น หยดน้ำ (ของเหลว)
==ลักษณะ==
ลักษณะทั่วไปเป็นเกล็ดหรือผลึกน้ำแข็งสีขาวทึบ เปราะบาง จับตัวอยู่บนยอดหญ้า ใบไม้ หรือวัตุถุของแข็งต่าง ๆ ที่อยู่เหนือพื้นดิน กระบวนการการเกิดปรากฏการณ์น้ำค้างแข็ง มี 2 แบบ คือ
การเกิดน้ำค้างแข็งโดยตรง จะเกิดในช่วงที่อุณหภูมิของอากาศใกล้ผิวโลกลดต่ำกว่าจุดเยือกแข็ง
การเกิดน้ำค้างแข็งโดยอ้อม จะเกิดเมื่ออุณหภูมิของอากาศลดต่ำลงโดยมีปริมาณความชื้นใกล้พื้นดินสูง
ไฟล์:Nevada-Apartadero-Merida-Venezuela.jpg|น้ำค้างแข็ง บนยอดหญ้าในทุ่งของเวเนซุเอลา
ไฟล์:Frosted Flower.jpg|น้ำค้างแข็งที่เกาะบนดอกไม้
ไฟล์:Feuilles-avec-glace-leaves-with-ice-1.jpg|ภาพระยะใกล้ของน้ำค้างแข็งบนยอดหญ้า
ไฟล์:CuritibaFrostGeada.jpg|น้ำค้างแข็งบนพื้นหญ้าในมุมกว้าง
ไฟล์:Leaf with frost.jpg|น้ำค้างแข็งที่เกาะบนใบไม้แห้ง
ไฟล์:Frost patterns 2.jpg|น้ำค้างแข็งบนกระจก แสดงรูปทรงผลึกที่ชัดเจน
== อ้างอิง ==
ไซโครเมทรี
หยาดน้ำฟ้า
น้ำแข็ง
สุเมธแอนด์เดอะปั๋ง

สุเมธ แอนด์ เดอะปั๋ง เป็นศิลปินดูโอที่เกิดจากการรวมตัวกันของ สุเมธ องอาจ และปั๋ง - ประกาศิต โบสุวรรณ สังกัดจีนี่เรคอร์ดส ในเครือจีเอ็มเอ็ม แกรมมี่ เพลงที่เป็นที่รู้จักของผู้ฟังได้แก่ แจกัน ไม่เสียใจที่รักเธอ กาลครั้งหนึ่งความรัก วันนี้ฉันมีเธอ
นอกจากนี้ สุเมธ แอนด์ เดอะปั๋ง ยังมีการนำเพลงเก่าๆ มาคัฟเวอร์ใหม่ในสไตล์ของตัวเองในแต่อัลบั้ม เช่น พรานล่อเนื้อ หัวหินสิ้นมนต์รัก ชั่วฟ้าดินสลาย รักเอาบุญ ขอให้เหมือนเดิม เป็นต้น
== รายการทีวี ==
โค้ชเดอะวอยซ์ คิดส์ ไทยแลนด์ ซีซั่นที่ 2 และซีซั่นที่ 3
== ผลงานเพลง ==
อัลบั้ม สุเมธ แอนด์ เดอะปั๋ง
อัลบั้ม บังกะโล
อัลบั้ม X-Change
อัลบั้ม X-Change Special Love Songs
อัลบั้ม กาลครั้งหนึ่ง...ความรัก
อัลบั้ม แกลอรี่ คลาสสิก (รวมเพลงฮิต)
อัลบั้ม แกลอรี่ ป๊อป (รวมเพลงฮิต)
อัลบั้ม โต๊ะเดิม
อัลบั้ม Meeting
อัลบั้ม forever love hits by สุเมธ แอนด์ เดอะปั๋ง
อัลบั้ม Good old days 1 (เฉพาะสุเมธ)
อัลบั้ม Good old days 2 (เฉพาะสุเมธ)
อัลบั้ม 2 ทศวรรษ สลา คุณวุฒิ ชุด 1 ด้วยรักจากพี่น้อง (เฉพาะสุเมธ)
อัลบั้ม The Family (เฉพาะสุเมธ)
อัลบั้ม X TRACK 3 เพลง เพียงชายคนนี้ (ไม่ใช่ผู้วิเศษ)
สุเมธแอนด์เดอะปั๋ง ได้ร่วมแสดงมิวสิควีดีโอ เพลง วันใสใส ของ กบ ทรงสิทธิ์
สุเมธแอนด์เดอะปั๋ง ได้ร่วมแสดงมิวสิควีดีโอ เพลง รักเอย ของ มาช่า วัฒนพานิช
== คอนเสิร์ต ==
คอนเสิร์ต พลังแผ่นดิน (20 พฤศจิกายน 2542)
คอนเสิร์ต One fine day with Marsha Concert (4 สิงหาคม 2544)
คอนเสิร์ต Meeting (11 พฤศจิกายน 2544)
คอนเสิร์ต 12 Musical Princes in Eden (2 พฤศจิกายน 2545)
คอนเสิร์ต Pattaya Music Festival 2003 (21 มีนาคม 2546)
คอนเสิร์ต อารมณ์ดี้ ตอน ทุ่งหญ้า สายลม และนมวัว (7 กุมภาพันธ์ 2551)
คอนเสิร์ต Ford & Friends Concert (28 มีนาคม 2552)
คอนเสิร์ต First Live Concert (29 พฤศจิกายน 2552)
คอนเสิร์ต Link In Love Valentine (14 กุมภาพันธ์ 2553)
คอนเสิร์ต winter christmas (24 ธันวาคม 2554)
คอนเสิร์ต The Makers Concert โดย วงนั่งเล่น ตอน ดอกไม้ในที่ลับตา (16 พฤศจิกายน 2556)
คอนเสิร์ต สองกำลังสามแด่พ่อ (1 ธันวาคม 2556)
คอนเสิร์ต ปากช่อง คาวบอย เฟสติวัล 2014 (19 - 20 ธันวาคม 2557)
คอนเสิร์ต Window of Memories (11 กุมภาพันธ์ 2558)
คอนเสิร์ต H : Better Half (17 ตุลาคม 2558)
คอนเสิร์ต Samui Festival : Givers' Ride & Run 2016 (23- 24 มกราคม 2559)
คอนเสิร์ต GREEN CONCERT #19 THE LOST LOVE SONGS TO BE CONTINUED (6 - 7 สิงหาคม 2559)
คอนเสิร์ต เพลงรักวันวาเลนไทน์ (13-14 กุมภาพันธ์ 2560)
คอนเสิร์ต ทำให้หมา หาให้แมว (5 กรกฎาคม 2560)
คอนเสิร์ต Song For Heroes (17 พฤศจิกายน 2561)
คอนเสิร์ต The Visda Park Acoustic (29 กุมภาพันธ์ 2563)
กลุ่มดนตรีสัญชาติไทย
กลุ่มดนตรีไทยในยุค 1990
วงกลุ่มสองสัญชาติไทย
โค้ชเดอะวอยซ์ไทยแลนด์
อกอสติโน ชิจิ

อกอสติโน ชิจิ (Agostino Chigi) (28 สิงหาคม พ.ศ. 2008 - 11 เมษายน พ.ศ. 2063) เป็นนายธนาคารชาวอิตาเลียนในสมัยฟื้นฟูศิลปวิทยา
อกอสติโน ชิจิ เกิดที่เมืองเซียนนา เป็นสมาชิกของตระกูลชิจิอันมีชื่อเสียงและมีประวัติยาวนาน เขาได้เดินทางเข้าสู่กรุงโรมเมื่อประมาณ พ.ศ. 2030 เพื่อทำงานร่วมกับ Mariano ผู้เป็นบิดา ในฐานะที่เป็นทายาทของกองทุนอันมั่งคั่งแห่งเมืองหลวง เขามีทรัพย์สินเพิ่มพูนมากขึ้นหลังจากได้ถวายเงินกู้ยืมจำนวนมากให้แด่สมเด็จพระสันตะปาปาอเล็กซานเดอร์ที่ 6 และผู้ปกครองคนอื่นๆในสมัยนั้น และยังได้ทำธุรกิจผูกขาดด้านต่างๆ อย่างเช่น ธุรกิจเกลือแห่ง Papal States และ Kingdom of Naples รวมทั้งสารส้มที่ขุดพบใน Tolfa, Agnato และ Ischia di Castro โดยในธุรกิจสิ่งทอนั้น สารส้มเป็นส่วนประกอบที่จำเป็นที่ช่วยให้สีย้อมติดเนื้อวัสดุสิ่งทอ

อกอสติโน ชิจิ ยังมีบทบาทเป็นผู้อุปถัมถ์ศิลปินและนักประพันธ์ โดยหนึ่งในนักประพันธ์ที่เขาอุปถัมภ์คือ Pietro Aretino และศิลปินชื่อดังส่วนใหญ่ในต้นคริสต์ศตวรรษที่ 16 ก็อยู่ในการอุปถัมภ์ของเขา ได้แก่ เปียโตร เปรูจิโน, Sebastiano del Piombo, Giovanni da Udine, Giulio Romano, Sodoma และราฟาเอล นอกจาก Perugino แล้ว ศิลปินชื่อดังเหล่านี้ได้รับมอบหมายจากอกอสติโน ชิจิ ให้เตรียมการตกแต่งบ้านพักที่เขาสร้างขึ้นริมฝั่งแม่น้ำไทเบอร์ ซึ่งทุกวันนี้รู้จักกันในชื่อว่า Villa Farnesina โดยราฟาเอลได้วาดภาพปูนเปียกในชื่อว่า Triumph of Galatea ไว้บนฝาผนังของบ้านพัก
อกอสติโน ชิจิ ได้มอบหมายให้ราฟาเอลสร้างวิหารชิจิภายในโบสถ์ซานตามาเรียเดลโปโปโล ศพของเขาถูกฝังอยู่ที่วิหารแห่งนี้หลังจากเสียชีวิตเมื่อ พ.ศ. 2063 และยังมีวิหารประจำตระกูลอีกแห่งหนึ่งอยู่ที่โบสถ์ Santa Maria della Pace
บุคคลที่เกิดในปี พ.ศ. 2008
นักการธนาคารชาวอิตาลี
บุคคลจากแคว้นตอสคานา
รายชื่อโครงสร้างทางกายวิภาคมนุษย์

== ระบบหลักในร่างกาย ==
ระบบผิวหนังที่ปกคลุมร่างกาย (Integumentary system)
ระบบกล้ามเนื้อ (Muscular system)
ระบบประสาท (Nervous system)
ระบบสืบพันธุ์ (Reproductive system)
ระบบหายใจ (Respiratory system)
ระบบขับถ่าย (Excretory system)
ระบบไหลเวียนโลหิต (Circulatory system)
ระบบน้ำเหลือง (Lymphatic system)
ระบบโครงสร้าง (Skeletal system) (โครงกระดูกมนุษย์) (Human skeleton)
ระบบต่อมไร้ท่อ (Endocrine system)
ระบบย่อยอาหาร (Digestive system)
ระบบภูมิคุ้มกัน (Immune system)
== อวัยวะ (Organ) ==
ทวารหนัก (Anus)
ไส้ติ่ง (Vermiform appendix)
สมอง (Brain)
อก (Breast)
ลำไส้ใหญ่ (Colon) or large intestine
กะบังลม (Diaphragm)
หู (Ear)
ตา (Eye)
หัวใจ (Heart)
ไต (Kidney)
แคม (Labia)
กล่องเสียง (Larynx)
ตับ (Liver)
ปอด (Lung)
จมูก (Nose)
รังไข่ (Ovary)
คอหอย (Pharynx)
ตับอ่อน (Pancreas)
อวัยวะเพศชาย (Penis)
รก (Placenta)
ไส้ตรง (Rectum)
ผิวหนัง (Skin)
ลำไส้เล็ก (Small intestine)
ม้าม (Spleen)
กระเพาะอาหาร (Stomach)
ลิ้น (Tongue)
มดลูก (Uterus)
== กระดูก (Bone) ==
ในที่นี้กล่าวถึงโครงกระดูกมนุษย์ (human skeleton)
กระดูกไหปลาร้า (Collar bone) (clavicle)
กระดูกโคนขา (Thigh bone) (femur)
กระดูกต้นแขน (Humerus)
กระดูกขากรรไกรล่าง (Mandible)
กระดูกสะบ้าหัวเข่า (Patella)
กระดูกเรเดียส (Radius)
กะโหลกศีรษะ (Skull)
กระดูกแข้ง (Tibia)
กระดูกอัลนา (Ulna)
กระดูกซี่โครง (Rib)
กระดูกสันหลัง (Vertebrae)
== ต่อม (Gland) ==
ต่อมไร้ท่อ (Ductless gland)
ต่อมน้ำนม (Mammary gland)
ต่อมน้ำลาย (Salivary gland)
ต่อมไทรอยด์ (Thyroid gland)
ต่อมพาราไทรอยด์ (Parathyroid gland)
ต่อมหมวกไต (Adrenal gland)
ต่อมพิทูอิทารี (Pituitary gland)
ต่อมพีนิอัล (Pineal gland)
== เนื้อเยื่อ (Tissues) ==
เนื้อเยื่อเกี่ยวพัน (Connective tissue)
เนื้อเยื่อเอ็นโดทีลิอัล (Endothelial tissue)
เนื้อเยื่อบุผิว (Epithelial tissue)
เนื้อเยื่อแกลนดูลาร์ (Glandular tissue)
เนื้อเยื่อลิมฟอยด์ (Lymphoid tissue)
== ร่างกายส่วนที่เห็นภายนอก ==
ช่องท้อง (Abdomen)
แขน (Arm)
หลัง (Back)
ก้น (Buttock)
ทรวงอก (Chest)
หู (Ear)
ตา (Eye)
หน้า (Face)
อวัยวะสืบพันธุ์ (Genitals)
หัว (Head)
ข้อ (Joint)
ขา (Leg)
ปาก (Mouth)
คอ (Neck)
หนังศีรษะ (Scalp)
ผิวหนัง (Skin)
ฟัน (Teeth)
ลิ้น (Tongue)
== ศัพท์ทางกายวิภาคศาสตร์อื่นๆ (ไม่จัดกลุ่ม) ==
เส้นเลือดแดง (Artery)
ช่องในร่างกายระหว่างผนังร่างกายกับลำไส้ (Coelom)
กะบังลม (Diaphragm)
ระบบทางเดินอาหาร (Gastrointestinal tract)
ผม (Hair)
โครงกระดูกภายนอก (Exoskeleton)
ริมฝีปาก (Lip)
เส้นประสาท (Nerve)
เยื่อบุช่องท้อง (Peritoneum)
เยื่อเมือก (Serous membrane)
โครงกระดูก (Skeleton)
ไขสันหลัง (Spinal cord)
เส้นเลือดดำ (Vein)
== ดูเพิ่ม ==
รายชื่อเรื่องกายวิภาค (List of anatomical topics)
รายการรูปกายวิภาคมนุษย์ (List of human anatomical features)
ประวัติกายวิภาคศาสตร์ (History of anatomy)
กายวิภาคศาสตร์มนุษย์ (Human anatomy)
อวัยวะ (Organ)
กายวิภาคศาสตร์ผิวนอก (Superficial anatomy)
== แหล่งข้อมูลอื่น ==
High-Resolution Cytoarchitectural Primate Brain Atlases
Free online anatomy atlas
The NPAC Visible Human Viewer 
On-Line Medical Dictionary 
Anatomy of the Human Body by Henry Gray
Online Radiology Anatomy Resources
Gray's Anatomy wiki 
immunity-info.net 
กายวิภาคศาสตร์ของมนุษย์
โครงสร้าง